**TELŠIŲ RAJONO TRYŠKIŲ LAZDYNŲ PELĖDOS GIMNAZIJOS**

 **VEIKLOS ĮSIVERTINIMAS**

**MOKYKLOS MIKROKLIMATO TYRIMO IŠVADOS**

**2018-2019 m.m.**

Šiais metais, vykdant mokyklos veiklos įsivertinimą, vadovautasi Bendrojo ugdymo mokyklos veiklos kokybės įsivertinimo rekomendacijomis, patvirtintomis ŠMM ministro 2015 m. gruodžio 21 d. įsakymu Nr. V- 1309 bei Tryškių Lazdynų Pelėdos gimnazijos veiklos kokybės įsivertinimo aprašu, patvirtintu gimnazijos direktoriaus J. Maneikio 2018 m. spalio 29 d. Nr. V1-179. Diskusijos metu, dalyvaujant gimnazijos administracijai, buvo priimtas sprendimas dėl tiriamos srities. Bendru sutarimu buvo siekiama išsiaiškinti mokyklos mikroklimatą.

Siekiant ištirti iškilusius gimnazijoje aktualius klausimus, vidaus įsivertinimo grupė 2018 m. spalio - gruodžio mėnesiais organizavo 5 -12 klasių mokinių ir mokytojų anketinę apklausą apie gimnazijos mikroklimatą (rezultatai pridedami). Apklausa buvo vykdoma IQES online Lietuva sistemos internetinėje erdvėje. Apklausoje dalyvavo 35 mokytojai ir 88 mokiniai. Rekomendacijos veiklai gerinti pristatytos mokytojų tarybos metu bei perduotos administracijai.

**Nustatyti pozityvūs dalykai mokinių požiūriu:**

1. Aš mokykloje nesityčioju iš kitų asmenų (3.3 lygis).
2. Man mokyklos taisyklės yra aiškios (3.3 lygis)..
3. Mokyklos mokinių pasiekimai ir laimėjimai yra įvertinami (paskatinimais, geru žodžiu ir kt. (3.3 lygis).
4. Mokytojai draugiški man (3.3 lygis)..
5. Mokytojai gerbia mane (3.3 lygis).

**Nustatyti negatyvūs dalykai mokinių požiūriu:**

1. Pamokose dažnai triukšmaujama, todėl sunku susikaupti ir mokytis (2.2 lygis).
2. Mūsų mokyklos mokiniai nedrausmingai elgiasi net ir tada, kai mato mokytojai (2.3 lygis).
3. Mokiniai nenoriai laikosi mokyklos taisyklių (2.3 lygis).
4. Mokyklos mokiniai retai būna draugiški ar padeda vienas kitam (2.6 lygis).
5. Patyčios mokykloje yra dažnas dalykas (2.6 lygis).

**Nustatyti pozityvūs dalykai mokytojų požiūriu:**

1. Mokiniai visuomet turi galimybę dalyvauti mokyklos (sporto, muzikos, teatro, darbo …) būrelių veikloje (3.6 lygis).
2. Mūsų mokykloje kasmet vyksta tradiciniai renginiai ir projektai (3,5 lygis).
3. Visuomenė žino apie kultūrinius ir socialinius mokyklos renginius (3,4 lygis).
4. Mokyklos vadovybė žino apie mokykloje vykstančias veiklas (3,3 lygis).
5. Mes, mokytojai, sąmoningai prisidedame prie mūsų mokyklos mikroklimato puoselėjimo ir gerinimo (3.3 lygis).

 **Nustatyti negatyvūs dalykai mokytojų požiūriu:**

1. Retai teikiame vieni kitiems paskatinančius ir konstruktyvius atsiliepimus (2.2 lygis).

Neegzistuoja aiškūs susitarimui, kokiomis formomis ir kokiu metu vyks bendradarbiavimas (2.3 lygis).

1. Tėvai neaktyviai dalyvauja mokyklos renginių organizavime (2.4 lygis).
2. Mūsų mokykloje nėra teikiama didelė reikšmė mokytojų tarpusavio bendradarbiavimui (2.4 lygis).
3. Mokytojų tarpusavio bendradarbiavimui nėra numatytas konkretus laikas (2.4 lygis).

Ataskaitą parengė mokyklos veiklos įsivertinimo grupė:

Kęstutis Labanauskas;

Danutė Liutkienė;

Violeta Sakalauskienė;

Janina Vainauskienė;

Zita Žalienė.